വണ്ണം കുറയ്ക്കാന് ഡയറ്റിലാണോ നിങ്ങള്? എങ്കില് ഇക്കാര്യങ്ങള് ശ്രദ്ധിക്കുന്നുണ്ടോ...? അമിതഭാരം പലതരത്തിലുള്ള ആരോഗ്യപ്രശ്നങ്ങള്ക്ക് വഴിവഴ്ക്കും. അമിതവണ്ണം കുറയ്ക്കാന് പലരും പല മാര്ഗങ്ങളും പരീക്ഷിക്കാറുണ്ട്. ആരോഗ്യകരമായ രീതിയിലാകണം ശരീരഭാരം കുറയ്ക്കാന് നാം ശ്രദ്ധിക്കേണ്ടത്. ശരീരഭാരം കുറയ്ക്കാന് ഉദ്ദേശിക്കുന്നവര് ചില കാര്യങ്ങള് ശ്രദ്ധിക്കേണ്ടത് പ്രധാനമാണ്. ഭക്ഷണം കഴിക്കുന്നതിന് മുന്പ് ഒരു ഗ്ലാസ് വെള്ളം കുടിക്കുന്നത് വിശപ്പ് കുറയ്ക്കാനും ശരീരത്തില് എത്തുന്ന കാലറിയുടെ അളവ് കുറയ്ക്കാനും സഹായിക്കും. മുട്ട ഭാരം കുറയ്ക്കാന് മികച്ചൊരു ഭക്ഷണമാണ്. പ്രോട്ടീന്റെയും ആരോഗ്യകരമായ കൊഴുപ്പിന്റെയും ഉറവിടമാണ് മുട്ട. പുഴുങ്ങിയോ, ഓംലെറ്റായോ ഒക്കെ മുട്ട കഴിക്കാം. മുട്ട കഴിച്ച് കഴിഞ്ഞാല് കുറെ നേരം വയര് നിറഞ്ഞിരിക്കുന്നതായി തോന്നിക്കും. വണ്ണം കുറയ്ക്കാന് ആഗ്രഹിക്കുന്നവര് ചെറിയ പ്ലേറ്റില് കഴിക്കാനാണ് വിദഗ്ധര് പറയുന്നത്. ചെറിയ പ്ലേറ്റില് വളരെ കുറച്ച് ഭക്ഷണം മാത്രമേ എടുക്കാന് സാധിക്കു. എന്നാല് പ്ലേറ്റ് നിറയെ ഭക്ഷണം ഉണ്ടെന്ന തോന്നല് ഉണ്ടാക്കാനും ഇത് സഹായിക്കും. ടിവി കണ്ട് ഭക്ഷണം കഴിക്കാതിരിക്കുക. കാരണം ഇത് കാലറി കൂടാനും ശരീരഭാരം കൂടാനും കാരണമാകും. ഭക്ഷണത്തെ സാവധാനം ആസ്വദിച്ച് കഴിക്കാന് ശ്രമിക്കുക. പ്രോട്ടീന് അടങ്ങിയ ഭക്ഷണങ്ങള് പരമാവധി ഡയറ്റില് ഉള്പ്പെടുത്തുക. ഇത് ശരീരഭാരം കൂട്ടുകയില്ല. പച്ചക്കറികള്, മത്സ്യം, മുട്ട എന്നിവ കഴിക്കുക.